《次渠仅老韵四首 其一》
宋代·周行己

痴拙时无用，归来老罢休。夜寒为客梦，岁晚异乡愁。

鸟有南枝宿，川皆东海流。凭高望归路，云重失沧洲。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。